Den omstridte flyafgift, som kunne ramme de nordjyske pendlere, er ikke at finde i det nye regeringsgrundlag.

Den skabte stort postyr, men nu er den altså væk. I hvert fald fra regeringsgrundlaget. Flyafgiften på alle afgange i de danske lufthavne, men hvor Bornholm måske kunne blive undtaget, skabte røre i Nordjylland, da bl.a. Lene Espersen talte for, at afgiften ville ramme de nordjyske pendlere og påvirke væksten i Nordjylland negativt. Måske har det fået Helle Thorning-Schmidt til at fjerne den fra regeringsgrundlaget. Afgiften skulle være 75 kr. per billet. - Det skulle glæde mig meget, hvis ikke den var med i den udformning, og jeg vil fortsat arbejde for, at det ikke bliver en stykafgift, siger Bjarne Lausten til Nordjyske.